
REFERAT

Privind revocarea HCL nr. 110/29.03.2011 de modificare şi completare a HCL nr.355/28.09.2010 privind aprobarea proiectului „Reabilitarea spaţiilor publice din centrul istoric al municipiului Timişoara”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere

Municipiul Timişoara intenţionează realizarea proiectului „Reabilitarea spaţiilor publice din centrul istoric al municipiului Timişoara”.  Proiectul este inclus în lista de proiecte din Planul Integrat de Dezvoltare al “Polului de creştere Timişoara” şi se încadrează în Obiectivul 4 „Realizarea unui habitat ecologic, confortabil şi atractiv”, Politica 4.1 „Dezvoltarea unei zone urbane unitare, coerente şi moderne pe întreg teritoriul polului de creştere”, Programul 4.1.2 „Creşterea calităţii spatiilor publice centrale ale municipiului Timişoara, nucleul Polului de creştere”.

Ca urmare a evaluării tehnice şi financiare a proiectului tehnic aferent cererii de finanţare al proiectului mai sus menţionat, acesta a fost acceptat pentru etapa de contractare, evaluatorii recomandând totodată trecerea unor cheltuieli de la categoria cheltuielilor eligibile la categoria cheltuielilor neeligibile. Parte din aceste cheltuieli neeligibile sunt aferente lucrărilor de reabilitare a reţelelor de gaz, respectiv a reţelelor electrice. 

În conformitate cu art.35 lit. a) din Legea nr. 351/14 iulie 2004 a gazelor distribuitorul de gaze naturale are ca obligaţie „să opereze, să întreţină, să repare, să modernizeze şi să dezvolte sistemul de distribuţie în condiţii de siguranţă, eficienţă economică şi de protecţie a mediului”. 

Totodată, în conformitate cu art.42 alin (1) lit. a) din Legea nr. 13/2007 a energiei, operatorul de distribuţie are obligaţia clar definită  „exploatează, retehnologizează, reabilitează şi dezvoltă reţelele electrice de distribuţie, cu respectarea reglementărilor tehnice în vigoare”.
Ghidul Solicitantului aferent Axei Prioritare 1 – Programul Operaţional Regional 2007-2013, prevede faptul că  Municipiul Timişoara, în calitate beneficiar al asistenţei financiare nerambursabile, are obligaţia „Să menţină proprietatea facilităţilor construite/ modernizate/ extinse (unde este cazul), a bunurilor achiziţionate (unde este cazul) şi natura activităţii pentru care s-a acordat finanţare, să nu gajeze sau ipotecheze bunurile construite/ modernizate/ extinse /achiziţionate din finanţarea nerambursabilă, pe o perioadă de cel puţin 5 ani după finalizarea perioadei de implementare a proiectului, şi să asigure exploatarea şi întreţinerea în această perioadă”.

Astfel pentru zona de intervenţie din cadrul proiectului, Municipiul Timişoara nu va mai putea emite autorizaţii pentru intervenţii pentru modernizare, extindere sau creştere a capacităţii reţelelor electrice pe o perioadă de 5 ani după  finalizarea proiectului, estimativ până în anul 2020.

Coroborând cele două prevederi legale rezultă obligaţia legală a operatorului de a executa lucrările de reabilitare a reţelelor prevăzute în proiect, în acest sens conform prevederilor legale, urmînd a se obţine acordul acestora. 

În acest sens, a fost adoptat HCL nr. 110/29.03.2011  de modificare şi completare a HCL nr.355/28.09.2010 privind aprobarea proiectului „Reabilitarea spaţiilor publice din centrul istoric al municipiului Timişoara”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere.

Întrucât după evaluarea proiectului, cu ocazia vizitei la faţa locului, reprezentanţii OI ADR Vest, AMPOR şi Biroul Polului de Creştere, în baza Ordinului nr. 1360/1938/20.04.2011, privind aprobarea categoriilor de cheltuieli eligibile pentru domeniul major de intervenţie "Planuri integrate de dezvoltare urbană" al axei prioritare "Sprijinirea dezvoltării durabile a oraşelor - poli urbani de creştere" din cadrul Programului operaţional regional 2007-2013, şi a Notei emise de AM POR în aprilie 2011 privind stabilirea eligibilităţii unor cheltuieli în cadrul D.M.I. 1.1., au solicitat eliminarea totală a cheltuielilor necesare pentru modernizarea reţelelor electrice şi de gaz, acestea urmând a fi efectuate de către operatorii persoane fizice private, apare necesară revocarea HCL nr. 110/29.03.2011, menţionată mai sus, şi revenirea la HCL nr.355/28.09.2010.

Având în vedere cele menţionate mai sus,

Propunem următoarele:

1. Revocarea HCL nr. 110/29.03.2011  de modificare şi completare a HCL nr.355/28.09.2010 privind aprobarea proiectului „Reabilitarea spaţiilor publice din centrul istoric al municipiului Timişoara”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere;

3. HCL nr. 355/28.09.2010 rămâne în vigoare.

